หลังคลอดมาสองเดือนจะเข้าสามเดือน มีอะไรกันกับแฟน ปล่อยในหนึ่งครั้ง มีโอกาสตั้งครรภ์มั้ยคะ ไม่ได้ให้นมลูกแล้ว มีประจำเดือนมาด้วย กินยาคุมฉุกเฉินได้มั้ย
สวัสดีค่ะ หากหลังคลอดไม่ได้ให้นมลูก หรือให้ไม่สม่ำเสมอ ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ ดังนั้น การมีเพศสัมพันธ์หลังคลอดที่ 2 เดือนกว่า จึงมีโอกาสที่จะตั้งครรภ์ได้ โดยเฉพาะหากมีประจำเดือนมาไปแล้ว แสดงว่าการทำงานของรังไข่ได้กลับมาเป็นปกติและมีการตกไข่เกิดขึ้นแล้วดังนั้น อาจพิจารณาทานยาคุมฉุกเฉินค่ะ โดยควรรีบทานให้เร็วที่สุดหลังจากมีเพศสัมพันธ์ เพื่อให้มีประสิทธิภาพสูงสุด แต่ไม่ควรเกิน 72 ชั่วโมงหลังจากนั้น หากมีเพศสัมพันธ์ ควรใช้ถุงยางทุกครั้ง และเมื่อประจำเดือนมา ก็ให้เริ่มใช้วิธีคุมกำเนิดต่างๆ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น